കൗതുകംകൊണ്ടാണ് ബെഹ്റയും മനോജ് എബ്രഹാമും മോന്സന്റെ വീട്ടില് പോയതെന്ന് ഡി.ജി.പി ഹൈകോടതിയില് കൊച്ചി: പുരാവസ്തു തട്ടിപ്പ് കേസ് പ്രതി മോന്സണ് മാവുങ്കലിന് ഒരിക്കലും പൊലീസ് സംരക്ഷണം നല്കിയിട്ടില്ലെന്ന് ഡി.ജി.പി ഹൈകോടതിയില്. ചരിത്രപ്രാധാന്യമുണ്ടെന്നു പറയുന്ന വസ്തുക്കള് കാണാനുള്ള കൗതുകംകൊണ്ടാണ് അന്നത്തെ ഡി.ജി.പി ലോക്നാഥ് ബെഹ്റയും എ.ഡി.ജി.പി മനോജ് എബ്രഹാമും അയാളുടെ വീട്ടില് പോയതെന്നും സത്യവാങ്മൂലത്തില് പറയുന്നു. കേസില് സത്യസന്ധവും പക്ഷപാതരഹിതവും കാര്യക്ഷമവുമായ അന്വേഷണം നടത്താന് പ്രത്യേക അന്വേഷണ സംഘം സജ്ജമാണെന്നും ഡി.ജി.പി അനില്കാന്ത് സമര്പ്പിച്ച സത്യവാങ്മൂലത്തില് പറയുന്നു. മോന്സണിനെതിരെ മൊഴി നല്കിയതിെന്റ പേരില് ഇയാളുടെ ഗുണ്ടകളും രണ്ട് പൊലീസ് ഉദ്യോഗസ്ഥരും ഭീഷണിപ്പെടുത്തുന്നതായി ആരോപിച്ച് മുന് ഡ്രൈവര് ഇ.വി അജിത്ത് നല്കിയ ഹരജിയിലാണ് ഡി.ജി.പിയുടെ വിശദീകരണം. പൊലീസിലെ ഉയര്ന്ന ഉദ്യോഗസ്ഥരുമായി അടുപ്പമുണ്ടായിരുന്ന മോന്സണിനെതിരായ കേസുകള് പൊലീസ് അന്വേഷിച്ചാല് മതിയാവുമോയെന്ന് ആശങ്ക പ്രകടിപ്പിച്ച കോടതി, ഇക്കാര്യത്തില് സര്ക്കാറിെന്റ വിശദീകരണം തേടിയിരുന്നു. വിലപിടിപ്പുള്ള പുരാവസ്തുക്കള് സൂക്ഷിക്കുന്നിടമായതിനാല് സുരക്ഷ വേണമെന്നാവശ്യപ്പെട്ട് മോന്സണ് ഡി.ജി.പിക്ക് നല്കിയ അപേക്ഷ പരിഗണിച്ചാണ് കലൂരിലെ വീടിന് മുന്നില് ബീറ്റ് ബുക്ക് സ്ഥാപിച്ചത്. പട്രോളിങ് മേഖലകളില് നടപടിക്രമത്തിെന്റ ഭാഗമായി സ്ഥാപിക്കുന്നതാണിത്. പ്രത്യേക നിരീക്ഷണമോ പൊലീസ് സംരക്ഷണമോ ഇതിെന്റ പേരില് നല്കിയിരുന്നില്ല. മോന്സണിനെതിരെ ശ്രീവത്സം രാജേന്ദ്രന്പിള്ള നല്കിയ തട്ടിപ്പു കേസില് ഹരജിക്കാരന് മൂന്നാം പ്രതിയാണെന്നും സത്യവാങ്മൂലത്തില് പറയുന്നു. ജസ്റ്റിസ് ദേവന് രാമചന്ദ്രന് ഹരജി വെള്ളിയാഴ്ച പരിഗണിക്കും.പത്തോളം കേസുകള് എല്ലാറ്റിലും അന്വേഷണം പുരോഗമിക്കുന്നു സര്ക്കാര് കൊച്ചി: പുരാവസ്തു തട്ടിപ്പുകേസ് പ്രതി മോന്സണ് മാവുങ്കല് പോക്സോയടക്കം പത്തോളം ക്രിമിനല് കേസുകളില് പ്രതിയാണെന്ന് സര്ക്കാര്. ഈ കേസുകളിലെല്ലാം അന്വേഷണം പുരോഗമിക്കുകയാണെന്നും ഡി.ജി.പി നല്കിയ സത്യവാങ്മൂലത്തില് പറയുന്നു. പ്രായപൂര്ത്തിയാകാത്ത പെണ്കുട്ടിയെ പീഡിപ്പിച്ചെന്ന പരാതിയിലെടുത്ത പോക്സോ കേസിലെ ഇരയെ മെഡിക്കല് പരിശോധനക്ക് വിധേയയാക്കി. മജിസ്ട്രേറ്റിനു മുന്നില് ഹാജരാക്കി മൊഴി രേഖപ്പെടുത്തി. പീഡനക്കേസ് പിന്വലിക്കാന് ഇരയെ ഭീഷണിപ്പെടുത്തിയെന്ന കേസ് കളമശ്ശേരി പൊലീസിെന്റ അന്വേഷണത്തിലാണ്. 6.27 കോടി തട്ടിയെടുെത്തന്ന വ്യവസായി ശ്രീവത്സം രാജേന്ദ്രന് പിള്ളയുടെ പരാതിയില് പന്തളം പൊലീസ് കേസെടുത്ത് മോണ്സണിനെ അറസ്റ്റ് ചെയ്ത് ജാമ്യത്തില് വിട്ടു. എച്ച്.എസ്.ബി.സി ബാങ്ക് രേഖകള് വ്യാജമായി ചമച്ച് 10 കോടി തട്ടിയെന്ന കേസ് ക്രൈംബ്രാഞ്ച് അന്വേഷിച്ചുവരുന്നു. അറസ്റ്റും രേഖപ്പെടുത്തി. സന്തോഷ് എളമക്കരയില്നിന്ന് മൂന്നു കോടിയുടെ പുരാവസ്തുക്കളും 30 ലക്ഷവും തട്ടിയെടുത്തെന്ന കേസില് തെളിവെടുപ്പ് നടത്തി. പൊതുജനങ്ങളില്നിന്ന് പണം തട്ടിയെടുക്കാന് ടി.വി സംസ്കാരയുടെ ചെയര്മാനെന്ന പേരില് ബ്രോഷറുകളും മറ്റും അച്ചടിച്ച് വഞ്ചിച്ച കേസ് ക്രൈംബ്രാഞ്ച് അന്വേഷിച്ചുവരുകയാണ്. തെന്റ കൈവശമുള്ള ഇറിഡിയം ലോഹം മികച്ചതാണെന്ന തരത്തില് ഡി.ആര്.ഡി.ഒയുടെ പേരില് വ്യാജരേഖ ചമച്ച കേസില് രേഖകള് കണ്ടെടുത്തിട്ടുണ്ട്.